લાહોર હાઇકોર્ટ દ્વારા હાફિઝ સઇદની નજરબંધી સમાપ્ત કરવાનો આદેશ આપવામાં આવ્યો છે. હાફિઝ સઇદના આવવા-જવા પર જે પ્રતિબંધો હતા એ ગુરૂવારે સમાપ્ત થાય એવી શક્યતા છે. આ પહેલા પાકિસ્તાનની પંજાબ પ્રાંતની સરકારે મંગળવારે ન્યાયિક સમીક્ષા બોર્ડ સામે આ અંગે અરજી કરી હતી. પંજાબ સરકાર બોર્ડે કહ્યું હતું કે, જો હાફિઝ સઇદની નજરબંધી ખસેડવામાં આવી તો આંતરરાષ્ટ્રીય સમુદાયમાં એક ખોટો સંદેશો જશે અને પાકિસ્તાનને આંતરરાષ્ટ્રીય સમાજ તરફથી અનેક પ્રકારના પ્રતિબંધોનો સામનો કરવો પડે એવી શક્યતા છે. મુંબઇના 26/11 હુમલાના માસ્ટરમાઇન્ડ અને જમાત-ઉદ-દાવાના ચીફ હાફિઝ સઇદ અંગે પાકિસ્તાન સરકાર હવે ચિંતિત છે.